ถ้าพูดถึงร้านฟองโนม ฟองนม หลายคนคงจะรู้จักกัน เพราะร้านนี้เค้ามีหลายสาขา ส่วนสาขานี้เป็นสาขาสันติธรรม ร้านอยู่ใกล้ๆกับฮัทมาม่าปากระเบิดนั่นเอง ที่จอดรถสามารถจอดได้หน้าร้านและในซอยข้างๆ

ร้านนี้เป็นอาคารพาณิชย์เล็กๆ ไม่ได้ใหญ่มาก ตัวร้านเปิดโล่ง มีโต๊ะนั่งไม่มากกับโต๊ะนั่งแบบบาร์เดี่ยว มีปลั๊กไฟและ wifi ให้ใช้ฟรี

เครื่องดื่มของร้านแน่นอนว่าต้องเน้นเมนูนม ซึ่งก็มีทั้งนมร้อน เย็น ปั่น และก็มีพวกขนมปังปิ้งหน้าต่างๆ ฮันนี่โทสต์ เป็นต้น

เมนูที่สั่งคือ 
- นมหางกาแฟ รสชาติพอใช้ได้ แต่ออกจืดหน่อยๆ 
- นมสดไวท์มอล อันนี้ไม่ค่อยอร่อย ไม่ค่อยหวานเท่าไหร่
- ขนมปังช้อคโกแลตกล้วย โดยรวมก็อร่อยแต่ขนมปังปิ้งกรอบไปหน่อย
-มินิฮันนี่โทสต์ รสชาติโอเค ไม่หวานเกินไปถ้าไม่ราดน้ำผึ้ง แต่ขนมปังกรอบเกินไป เคี้ยวค่อนข้างยาก

ภาพรวมของร้านควรปรับปรุง พนักงานเสิร์ฟช้ามาก และควรเน้นเรื่องความสะอาดของร้าน แต่ราคาถูก อันนี้พอรับได้ให้อภัย